അന്യന് ഹിന്ദി റീമേക്ക് ശങ്കറിനെതിരെ നിയമ നടപടി സ്വീകരിക്കാന് ഒരുങ്ങി ആസ്കാര് രവിചന്ദ്രന് Entertainment തമിഴ് ചിത്രം അന്യന്റെ ഹിന്ദി റിമേക്കിന്റെ ഉടമസ്ഥാവകാശത്തെ ചൊല്ലി തര്ക്കം. അന്യന്റെ നിര്മാതാവായ ആസ്കാര് രവിചന്ദ്രന് സംവിധായകന് ശങ്കറിനും നിര്മാതാവ് ജയന്തിലാല് ഗാഡക്കുമെതിരെ നിയമനടപടി സ്വീകരിക്കാന് ഒരുങ്ങുന്നു. ശങ്കറിനെതിരെ രവിചന്ദ്രന് നേരത്തെ സൗത്ത് ഇന്ത്യന് ഫിലം ചേമ്ബര് ഓഫ് കൊമേഴ്സില് പരാതി നല്കിയിരുന്നു. ഞാന് ശങ്കറിനും ജയന്തിലാല് ഗാഡക്കുമെതിരെ നിയമനടപടികള് സ്വീകരിക്കുകയാണ്. എന്റെ സമ്മതം ഇല്ലാതെ അവര്ക്ക് സിനിമ റീമേക്ക് ചെയ്യാനാവില്ല. കാരണം സിനിമയുടെ പകര്പ്പവകാശം എന്റേതാണ്രവിചന്ദ്രന് പറഞ്ഞു. അന്യന്റെ തിരക്കഥയൊരുക്കിയത് താനാണെന്നായിരുന്നു ശങ്കറിന്റെ പ്രതികരണം. അവന് എന്തുവേണമെങ്കിലും പറയുകയും അവകാശപ്പെടുകയും ചെയ്യാം. അന്യന് എന്റെ സിനിമയാണെന്ന് എല്ലാവര്ക്കുമറിയാം. ഞാന് അവനെ സംവിധാനം ചെയ്യാന് വിളിക്കുകയായിരുന്നു ചേംബറിന്റെ പിന്തുണയുണ്ടെന്ന് സൂചിപ്പിച്ച് രവിചന്ദ്രന് പറഞ്ഞു. നടന് വിക്രം നായകനായി അഭിനയിച്ച അന്യന്റെ ഹിന്ദി റീമേക്കിനെ കുറിച്ച് സോഷ്യല് മീഡിയയിലൂടെ അറിഞ്ഞ് താന് ഞെട്ടിപ്പോയെന്ന് രവിചന്ദ്രന് പറഞ്ഞു. എന്റെ അറിവില്ലാതെ ചിത്രത്തിന്റെ റീമേക്ക് പ്രഖ്യാപിച്ചപ്പോള് ഞാന് ഞെട്ടിപ്പോയി. സിനിമ ചരിത്രത്തില് ആദ്യമായിട്ടാകും ഇങ്ങനെ സംഭവിക്കുന്നത് രവിചന്ദ്രന് പറഞ്ഞു. രണ്വീര് സിങ്ങിനെ നായകനാക്കി അന്യന്റെ ഹിന്ദി റീമേക്ക് ഒരുക്കുന്ന വിവരം ഈ വര്ഷം ഏപ്രിലിലാണ് ശങ്കര് പ്രഖ്യാപിച്ചത്. English Summary : anniyan hindi remake producer ravichandran legal action against director shankar